ඒ අනුව එක් වසරක් තුළ මිලියන දහසකින් ආදායම් වැඩිවන තත්ත්වයේ දියුණුවකට එම ආයතනය පත්ව තිබේ.ඒ අතර ජාත්‍යන්තරයේ සිට මෙරටට ගෙන්වන විවිධ තාක්ෂණික උපකරණ හා යන්ත්‍ර සූත්‍ර මෙරටදීම නිපදවන නිෂ්පාදකයන් හා ගිවිසුම්වලට එළඹ ඒවා නිපදවා විදේශ විනිමය කෝටි ගණනින් මෙරටට ඉතිරි කර ගැනීමට කටයුතු කර ඇති රාජ්‍ය වාණිජ නීතිගත සංස්ථාව අද පෞද්ගලික ව්‍යාපාරිකයන් හා සම තත්ත්වයට පත්ව තිබේ.විදෙස් රටවලින් භාණ්ඩ ගෙන්වා මෙරට පාරිභෝගිකයා රවටා අති විශාල ලාභයක් ලබමින් වැඩි මිලට භාණ්ඩ අලෙවි කරන පෞද්ගලික ව්‍යාපාරික ආයතන රැසකට රාජ්‍ය වාණිජ නීතිගත සංස්ථාවේ නව වැඩපිළිවෙළ නිසා පාරිභෝගිකයා ගසාකෑමට නොහැකි වී තිබේ.තවද රාජ්‍ය වාණිජ නීතිගත සංස්ථාව සාධාරණ මිලකට භාණ්ඩ අලෙවි කරන නිසා වෙළෙඳ පොළේ භාණ්ඩ දොළොස්දහසක පමණ මිල තීරකයා බවටද පත්ව තිබේ.